Valstybės vaiko teisių apsaugos ir įvaikinimo tarnybai

prie Socialinės apsaugos ir darbo ministerijos

Vilniaus miesto vaiko teisių apsaugos skyriui

Prašymas

data

Aš (Vardas, Pavardė) vadovaudamasi LR Teisingumo ministerijos išaiškinimu dėl karantino reikalavimų, JT Konvencija dėl visų diskriminacijos formų moterims panaikinimo toliau – CEDAW) ir JT Vaiko teisių apsaugos konvencija bei siekdama geriausių vaiko interesų užtikrinimo kaip atsakinga motina, su kuria yra nustatyta vaiko gyvenamoji vieta, informuoju Vaiko teisių apsaugos ir įvaikinimo tarnybą, Vilniaus miesto vaiko teisių apsaugos skyrių ir prašau perduoti šią informaciją Tarnybos iniciatyva paskirtam socialiniam darbuotojui/atvejo vadybininkui, kad karantino metu įsipareigoju užtikrinti atskirai gyvenančiam vaiko tėvui nuotolinio bendravimo galimybę su mūsų mažamečiu vaiku, sutinkamai su teismo patvirtintu bendravimo grafiku. Atsakingai pareiškiu, jog naudodamasi man Valstybės suteikta teise spręsti dėl vaiko, kurio gyvenamoji vieta nustatyta su manimi, motina, gerovės ir siekdama apsaugoti save ir savo sūnų/dukrą atmetu tėvo kontaktinio bendravimo su vaiku galimybę. Prašau gerbti šį mano sprendimą ir susilaikyti nuo perteklinio valstybės kišimosi į mano privatų gyvenimą, kurio apsauga garantuojama LR Konstitucijos 22 str.

Prašau institucijas vadovautis protingumo, proporcingumo ir bendradarbiavimo kriterijais ir išvengti perteklinių intervencijų, kas yra prilyginama instituciniam smurtui, kurio vengti įpareigoja JTO Visų diskriminacijos formų moterims panaikinimo konvencija ir kiti tarptautiniai dokumentai, nurodantys, jog nuo panašių smurtinių veiksmų ir praktikų, kurios mažina moterų pasitikėjimą valstybe, turi susilaikyti ne tik asmenys, bet ir valstybės institucijos (CEDAW Komiteto Bendroji rekomendacija Nr. 19, 8 straipsnis, CEDAW Komiteto Bendroji rekomendacija Nr. 35, 6, 22, 24 a straipsniai).

Pagarbiai

Vardas Pavardė